
Ízesített ásványvízpiacon versenyző induló vállalkozás kék óceán stratégiára alapozott üzleti terve

A kutatásom alapvető célja egy induló vállalkozás számára kék óceán stratégiára alapozott üzleti tervet készítése. Az ízesített ásványvízpiacot vizsgáltam, és felmérem, a megtervezett jelentős innováció tartalmú termék piaci igényeit, a működés megtérülési lehetőségét.
Dolgozatom első részében az alkalmazott elemzési módszereket mutatom be tömörem elméleti szinten, szekunder forrásokra hivatkozva. Következtetésem, hogy a tervezési témakör számos magas számú egymást átfedő vizsgálati módszereket alkalmaz és nincs egységesen elfogadott útmutatás az üzleti terv tartalmára vonatkozóan. A kék óceán stratégiát is személtetem, mint napjainkban egyre gyakrabban alkalmazott stratégiai megalapozási eszközt.
Empirikus kutatást alkalmazva elkészítettem az induló vállalkozás stratégiai tábláját, üzleti és beruházási tervét. A stratégiai tábla alátámasztja, hogy vannak az ízesített ásványvíz piacon kitörési lehetőségek. A tervezett termékem vitaminnal dúsított ízesített ásványvíz.
A környezetelemzésből következtethető, hogy az ízesített ásványvíz és étrend-kiegészítő piac bővül. A marketingtervben felmértem a fogyasztói igényeket, online kérdőíves kutatással. 
A termelési és szervezeti tervben határoztam meg a vállalkozás tervezett erőforrásait, azaz kezdeti beruházási kiadást (és elemeit), működési költségeket, és létszámigényt és kapacitást, szakértők információi alapján. A szükséges indulótőkét finanszírozási tervben szerepeltetem. A pénzügyi tervben a 2012-es és 2013-as év mestertervét határoztam meg. A végeredmény szerint a termékbevezetés éve (2013) még veszteséges, a költség és árbevétel adatok alapján a 2014-es üzleti év működése már gazdaságos. A kockázati tervben empirikus kutatással felmértem a működés és létesítés kockázatait és azok hatását, jelentős megtérülési bizonytalanságot okozó tényezőkkel kell számolni. Kutatásom zárásaként a beruházási tervet készítettem el. A kalkulatív kamatlábat kiszámoltam, a forgatókönyv elemzést és az érzékenységi vizsgálatot is alkalmaztam. Végeredményként azt kaptam, hogy reális esetben a beruházás 7. éves működés mellett biztosít pozitív megtérülést, és az ár tényező változására reagál a nettó jelenérték a legérzékenyebben. Végül megállapítottam, hogy a magas megtérülési idő és kockázatok miatt a beruházást célszerű lehet elutasítani, ill. további vizsgálódások szükségeske. A számításaimat működő vállalkozásra is elvégeztem, és az eredményeim szerint 3 év alatt megtérül a bővítő beruházás, és jelentős extraprofit képződik.



